**HMS Alamein** (viirinumero D17) oli Britannian kuninkaallisen laivaston Battle-luokan hävittäjä, joka laskettiin vesille toisen maailmansodan lopulla.

Valmistus
---------

*Pääartikkeli: Battle-luokka (hävittäjä)*
Alus tilattiin 10. maaliskuuta 1943 työnumerolla J4876 Hawthorn Leslie and Companyltä Hebburnista, missä köli laskettiin 1. huhtikuuta 1944 telakkanumerolla 665. Alus laskettiin vesille 12. toukokuuta 1945 ja valmistui 20. maaliskuuta 1947.

Palvelus
--------

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:HMS Alamein (D17) 

*Alamein* liitettiin 1946 Kotilaivaston 4. hävittäjälaivueeseen. Se saattoi sisaraluksensa *HMS Barrosan* kanssa lentotukialus *HMS Vengeancea* harjoiteltaessa Britteinsaarten vesillä ja pohjoisilla merialueilla, mutta alus ei osallistunut Pohjois-Irlantiin tehtyihin laivastovierailuihin. Alus osallistui 1950 Kotilaivaston kevätpurjehdukseen, jonka aikana osaston alukset kävivät Välimerellä vieraillen muun muassa Italiassa sekä osallistuen erilaisiin harjoituksiin. Alus poistettiin vielä saman vuoden lopulla palveluksesta ja siirrettiin reserviin.

Toukokuussa 1956 alus oli jälleen 4. hävittäjälaivueessa, jossa se korvasi sisaraluksensa *HMS Aisnen*. Alus kuului laivueen mukana Koti- ja Välimeren laivastoihin osallistuen muun muassa Suezin kriisiin. Aluksella syttyi tulipalo 5. marraskuuta 1958 sen ollessa Chathamin telakalla. Palon syyksi paljastui väärinkytketty radiolaitteisto messissä, mikä levisi operaatiokeskukseen. Palon sammuttamiseen osallistui *Alameinin* oman palokunnan lisäksi lähellä ankkurissa olleen *HMS Corunnan* sekä Chatham & Gillingamin palokunnat.

Alus poistettiin palveluksesta 1959 siirrettynä reserviin. Se romutettiin 1964 Blythissä Northumberlandissa.

Lähteet
-------

* English, John: *Obdurate to Daring - British Fleet Destroyers 1941-45*. Windsor, Englanti: World Ship Society, 2008. ISBN 978-0-9560769-0-8. (englanniksi)
* Gardiner, Robert (toim.): *Conway's All the World's Fighting Ships 1922–1946*. Lontoo, Englanti: Conway Maritime Press, 1987. ISBN 0-85177-146-7. (englanniksi)
* Gardiner, Robert (toim.): *Conway's All the World's Fighting Ships 1947–1995*. Lontoo, Englanti: Conway Maritime Press, 1995. ISBN 0-85177-605-1. (englanniksi)
* Whitley, M. J.: *Destroyers of World War Two – an international encyclopedia*. Lontoo: Arms and Armour, 1988. ISBN 0-85368-910-5. (englanniksi)

### Viitteet

1. ↑  Moore, George s. 51

*Battle*-luokan hävittäjät

|  |  |
| --- | --- |
| Group 1942 | *HMS Barfleur* - *HMS Trafalgar* - *HMS St. Kitts* - *HMS Armada* - *HMS Solebay* - *HMS Saintes* - *HMS Camperdown* - *HMS Finisterre* - *HMS Gabbard* - *HMS Hogue* - *HMS Lagos* - *HMS Gravelines* - *HMS Sluys* - *HMS Cadiz* - *HMS St. James* - *HMS Vigo* |
| Group 1943 | *HMS Agincourt* - *HMS Alamein* - *HMS Aisne* - *HMS Albuera* - *HMS Barrosa* - *HMS Matapan* - *HMS Corunna* - *HMS Oudenarde* - *HMS River Plate* - *HMS Dunkirk* - *HMS Jutland* (ex-*HMS Malplaquet*) - *HMS St. Lucia* - *HMS Belle Isle* - *HMS Omdurman* - *HMS Jutland* - *HMS Mons* - *HMS Poictiers* - *HMS Namur* - *HMS Navarino* - *HMS San Domingo* - *HMS Somme* - *HMS Talavera* - *HMS Trincomalee* - *HMS Waterloo* - *HMS Ypres* - *HMS Vimiera* |

|  |
| --- |
| Edeltäjä: *Cr*-luokka – Seuraaja: *Weapon*-luokka |